**С Ъ О Б Щ Е Н И Е**

**№ 56/2024/С от 26.08.2024 г.**

Подписаната Радостина Иванова, главен инспектор по приходите в отдел „Държавни вземания”, в качеството си на служител, провеждащ търга, на основание Заповед № РД-01-663/23.08.2024 г. на и.д. директор на ТД на НАП София и чл. 243, 246 и 251, ал. 1 от Данъчно-осигурителния процесуален кодекс (ДОПК)

**ОБЯВЯВАМ:**

Продажба чрез **търг с тайно наддаване № 56/2024/С** по реда на чл. 251 – чл. 254 от ДОПК на движими вещи, отнети в полза на държавата с влезли в сила актове на съдебните органи:

* **вещ № 65/24-2** - лек автомобил марка "Фолксваген", модел "Пасат" с peг. № СТ 4948 РВ /без регистрационни табели/
* **вещ № 66/24-2** - лек автомобил "Мазда" модел "3" с рег. № CO 7795 CP /без регистрационни табели/
* **вещ № 67/24-2** - лек автомобил "Ауди", модел "А4" с рег. № СО 7337 АК /без регистрационни табели/
* **вещ № 68/24-**2 - лек автомобил марка "Мерцедес", модел "230 Е" с рег. № СВ 9102 РН /без регистрационни табели/
* **вещ № 71/24-2** - влекач марка "Волво“ рег. № DS66CVK (UK) /без рег. табели/, митнически статут – несъюзен
* **група № 72/24-2** - метални парчета с общо тегло 44 кг, представляващи нарязани и смачкани медни съдове.

**Огледът** на вещите ще се извършва всеки присъствен ден от **18.09.2024 г. до 20.09.2024 г.**  от 10:00 ч. до 12:00 ч. и от 13:00 до 15:00 ч. на адрес: Паркинг на МВР с. Горна Малина, РУ на МВР гр. Етрополе, РУ на МВР гр. Костенец, ГПУ Гоце Делчев, район "Логистичен", ул. "Драма" № 46, РУ на МВР Гоце Делчев.

**Депозитът** за участие в търга се внася по банков път **до 20.09.2024 г**. в УниКредит Булбанк АД, BIC UNCRBGSF, IBAN: **BG59UNCR70003325482309**, за всяка вещ/група от вещи поотделно. Депозитът се счита внесен, когато се завери сметката на ТД на НАП София за безкасово плащане.

**Предложенията** за участие в търгa **се подават в сградата на ТД на НАП София, ул. „Аксаков“ № 21 от 18.09.2024 г. до 20.09.2024 г. от 9.00 ч. до 17.30 ч.**, както и по пощата, за всяка вещ/група от вещи поотделно.

**Разглеждането на предложенията и продажбата ще се проведе от 11.00 ч. на 26.09.2024 г. в сграда на ТД на НАП София, ул. „Ген. Гурко” № 12, ет. 2.**

Кандидат-купувачите за група № 72/24-2 следва да притежават разрешение или комплексно разрешително, съгласно което имат право да приемат и третират отпадъци с код "16 08 01" по Наредба №2 от 23.07.2014 г. за класификация на отпадъците.

**Вещите със статут несъюзен са с дължими държавни вземания - мито и ДДС.**

Условията за провеждане на търга, списъка на вещите, размера на депозита и първоначалната продажна цена са публикувани на страницата на НАП в Интернет: [www.nap.bg](http://www.nap.bg), в портала за продажби.

Телефон за контакт: 02/9859 6094.

**Приложение:** Списък на продаваните групи от вещи с първоначална продажна цена и размер на депозит за участие в търга.

**Служител, провеждащ търга: /п/**

**Р. Иванова**